smcproject/ml-wiki-sentences huggingface dataset:
മൈഥിലി, "ദേവദാസി ദേശീയ അവാർഡ്" (ഭുവനേശ്വര് 2011), കാർത്തിക് ഫൈൻ ആർട്‌സിന്റെ "നടനമാമണി അവാർഡ്" (ചെന്നൈ 2009), ഭാരത് കലാചാരിൽ നിന്നുള്ള "യുവ കലാ ഭാരതി" (ചെന്നൈ 2007), "സംസ്‌കൃതി നൃത്തം" എന്നിവ നേടിയിട്ടുണ്ട്.
സനാതൻ സംഗീത സംസ്‌കൃതിയുടെ പുരസ്‌കാരം (ഡൽഹി 2007),  കൂടാതെ മ്യൂസിക് അക്കാദമിയിലെ ചന്ദ്രശേഖരൻ എൻഡോവ്‌മെന്റ് കച്ചേരി (ചെന്നൈ 2007) എന്നിവയിൽ ചിലത്.
അവലംബം പുറത്തേക്കുള്ള കണ്ണികൾ പ്രിയേ ചാരുശീലേ എന്ന അഷ്ടപദിയ്ക്കായി അവതരിപ്പിച്ച നൃത്തരൂപം
മൈത്രി മിസൈൽ
ഇന്ത്യയും ഫ്രാൻസും സംയുക്തമായി വികസിപ്പിക്കാൻ പദ്ധതിയിട്ടിരിക്കുന്ന ഭൂതല- വ്യോമ മിസൈൽ ആണ് മൈത്രി .
(AD- 2018)
ഇതിന്റെ ദൂര പരിധി 9 കിലോമീറ്റർ  ആണ്.
കര,  നാവിക,  വ്യോമ സേനകളുടെ ആവശ്യത്തിനുതകുന്നതാണ് 
രാജ്യത്തിന്റെ വ്യോമമേഖല സംരക്ഷിക്കാനായി രൂപകൽപ്പന ചെയ്തിട്ടുള്ള മൈത്രി മിസൈൽ .
മൈഥിലി (നടി) ഇംഗ്ലീഷ് വിലാസം https://ml.wikipedia.org/wiki/Mythili
മൈഥിലി ( ഇംഗ്ലീഷ് : Mythili ) (ജനനം : 1988 മാർച്ച് 24. ശരിയായ പേര്‌ ബ്രെറ്റി ബാലചന്ദ്രൻ ) മലയാളചലച്ചിത്ര അഭിനേത്രിയാണ്.2009ൽ രഞ്ജിത്ത് സംവിധാനം ചെയ്ത പാലേരിമാണിക്യം എന്ന ചിത്രത്തിലൂടെ അരങ്ങേറ്റം കുറിച്ചു.
പാലേരിമാണിക്യത്തിൽ അവതരിപ്പിച്ച കഥാപാത്രത്തിന്റെ പേരായ മാണിക്യം എന്ന പേരിലും അറിയപ്പെടുന്നുണ്ട്.
ചലച്ചിത്രങ്ങൾ ക്രമനമ്പർ പേരു വർഷം സംവിധാനം സഹ അഭിനേതാക്കൾ കഥാപാത്രം കുറിപ്പുകൾ 1 പാലേരിമാണിക്യം ഒരു പാതിരാക്കൊലപാതകത്തിന്റെ കഥ 2009 രഞ്ജിത്ത് മമ്മുട്ടി , ശ്വേത മേനോൻ മാണിക്യം ആദ്യപടം 2 കേരള കഫെ 2009 അഞ്ജലി മേനോൻ ജഗതി ശ്രീകുമാർ കഫേയിലെ യുവതി Cameo Segment Happy Jorney 3 ചട്ടമ്പിനാട് 2009 ഷാഫി മമ്മുട്ടി , ലക്ഷ്മി റായ് മീനാക്ഷി 4 നല്ലവൻ 2010 അജി ജോൺ ജയസൂര്യ , സിദ്ദീഖ് , സായികുമാർ , സുധീഷ് മല്ലി 5 ശിക്കാർ 2010 എം പത്മകുമാർ മോഹൻലാൽ , അനന്യ , കൈലാസ് ഗായത്രി 6 കാണാകൊമ്പത്ത് 2011 മഹാദേവൻ മനോജ് കെ. ജയൻ , വിനയ് ഫോർട്ട് 7 സാൾട്ട് ആന്റ് പെപ്പർ 2011 ആഷിക് അബു ആസിഫ് അലി , ലാൽ , ശ്വേത മേനോൻ മീനാക്ഷി മലയാളത്തിലെ മികച്ച സഹനടിക്കുള്ള ഫിലിം ഫേയർ അവാർഡിന് ശുപാർശ 8 ഞാനും എന്റെ ഫാമിലിയും 2012 കെ കെ രാജിവ് ജയറാം , മംത മോഹൻദാസ് , ജഗതി ശ്രീകുമാർ സോഫി 9 ഈ അടുത്ത കാലത്ത് 2012 അരുൺ കുമാർ അരവിന്ദ് Iഇന്ദ്രജിത് സുകുമാരൻ , അനൂപ് മേനോൻ , നിഷാൻ രമണി മലയാളത്തിലെ മികച്ച സഹനടിക്കുള്ള ഫിലിം ഫേയർ അവാർഡിന് ശുപാർശ]] 10 മായാമോഹിനി 2012 ജോസ് തോമസ് ദിലീപ് , ലക്ഷ്മി റായ് സംഗീത ദിലീപിന്റെ പുരുഷരൂപത്തിന് കാമുകി 11 നോട്ടി പ്രൊഫസ്സർ 2012 ഹരിനാരായണൻ ബാബുരാജ് സ്വയം "ജിഗ് ലിംഗ " എന്ന പാട്ടിൽ അതിഥിതാരം 12 ഭൂമിയുടെ അവകാശികൾ 2012 ടി വി ചന്ദ്രൻ കൈലാസ് മോഹനചന്ദ്രൻ നായരുടെ അയൽ വാസി 13 പോപ്പിൻസ് 2012 വി കെ പ്രകാശ് ശങ്കർ രാമകൃഷ്ണൻ , ജയസൂര്യ , കുഞ്ചാക്കോ ബോബൻ , ഇന്ദ്രജിത്ത് ഗൗരി 14 മാറ്റിനി 2012 അനീഷ് ഉപാസന മഖ്ബൂൽ സൽമാൻ , ദിനേഷ് , തലൈവാസൽ വിജയ് സാവിത്രി 15 ബ്രൈക്കിങ് ന്യൂസ് 2013 സുധീർ അമ്പലപ്പാട് കാവ്യ മാധവൻ , വിനീത് സ്നേഹ 16 കൗബോയ് 2013 പി.ബാലചന്ദ്രകുമാർ ആസിഫ് അലി , ഖുശ്ബു , ബാല കൃഷ്ണ 17 ഹണീ ബീ 2013 ജീൻ പോൾ ലാൽ ആസിഫ് അലി , ഭാവന നിർദ്ദിഷ്ട കന്യ Cameo appearance 18 കടൽ കടന്ന് ഒരു മാത്തുക്കുട്ടി 2013 രഞ്ജിത്ത് മമ്മുട്ടി , ഭാവന സ്വയം അതിഥിതാരം 19 ബ്ലാക്ക് ബറി 2013 കെ .
ബി മധു ബാബുരാജ് , ജോമോൻ ശ്രീദേവി 20 നാടോടിമന്നൻ 2013 വിജി തമ്പി ദിലീപ് , അനന്യ , അർച്ചന കവി റിമ 21 വെടിവഴിപാട് 2013 ശംഭു പുരുഷോത്തമൻ ഇന്ദ്രജിത്ത് , അനുശ്രീ വിദ്യ 22 ഗോഡ്സ് ഓൺ കണ്ട്രി 2014 വാസുദേവ് സനൽ ഫഹദ് ഫാസിൽ , ലാൽ അഭിരാമി 23 ലോഹം (ചലച്ചിത്രം) 2015 മോഹൻ ലാൽ , സിദ്ദിഖ് (നടൻ) , ആൻഡ്രിയ ജെർമിയ റഫീഖിന്റെ ഭാര്യ അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് മൈഥിലി http://vibetalkies.com/palerimanikyam/2009/11/21/mythili-debutant-in-paleri-manikyam/ Archived 2011-11-07 at the Wayback Machine .
28-4-2022 Marriage
മൈത്രി ജിദ്ദ Maithri Jeddah Maithri Jeddah
സൗദി അറേബ്യയിൽ  ഇന്ത്യൻ കോൺസുലേറ്റ് അംഗീകാരം ഉള്ള ജിദ്ദയിലെ പ്രമുഘ സംഘടനകളിൽ ഒന്നാണ് മൈത്രി .
1996 ൽ ബിൻലാദിൻ ഗ്രൂപ്പിലെ ബെമ്കോ എന്ന കമ്പനിയിലെ മലയാളികളുടെ ഒരു കൂട്ടായ്മ ആയാണ് മൈത്രി രൂപം കൊണ്ടത്‌.
അന്നുമുത്തൽ സാംസ്കാരിക രംഗത്ത് വളരെ അധികം സംഭാവനകൾ നല്കാൻ മൈത്രിക്ക് കഴിഞ്ഞിട്ടുണ്ട്.
ഇന്ന് ജിദ്ദയിലെ ബഹുമുഘ പ്രധിഭകളുടെ സംഗമ സ്ഥാനമാണ് മൈത്രി.
കൂടാതെ ജനോപാകാര പ്രദമായ പല രംഗങ്ങളിലും മൈത്രി ഭാഗഭാക്കായിട്ടുണ്ട്.
ഗുജറാത്ത് ഭൂകമ്പം, സുനാമി തുടങ്ങിയ ഘട്ടങ്ങളിൽ മൈത്രി സാമ്പത്തിക സഹായം നല്കി അതിന്റെ സാന്നിധ്യം മികവുറ്റതാക്കിയിട്ടുണ്ട്.
മൈത്രി എന്ന പേര് പോലെ തന്നെ ജാതി മത ദേശ വ്യത്യാസങ്ങളില്ലാതെ കേരളത്തിൽ നിന്നും തൊഴിൽ തേടി ജിദ്ദയിലെത്തി പല മേഖലകളിൽ പ്രവർത്തിക്കുന്ന എല്ലാ വിഭാഗം ആൾക്കാരും ഉള്ള ഒരു കൂട്ടായ്മയാണ്   ഈ സംഘടന.
ഇന്ന് ജിദ്ദയിൽ ഉള്ള  കൂട്ടായ്മകളിൽ 25 വർഷത്തോളം പ്രവർത്തന പാരമ്പര്യമുള്ള ഏക കലാ സാംസ്കാരിക സംഘടനയും.
പ്രവാസ ജീവിതത്തിലെ ജോലിത്തിരക്കിനിടയിൽ വീണു കിട്ടുന്ന വളരെ കുറച്ച് ഒഴിവു സമയങ്ങൾ പരമാവധി ആനന്ദകരമാക്കാനാണ്   ഈ കൂട്ടായ്മ എപ്പോഴും ശ്രമിക്കുന്നത്.
2019-2020 ലെ ഭരണസമിതി പ്രസിഡന്റ് : ബഷീർ അലി പരുത്തികുന്നൻ വൈസ് പ്രസിഡന്റ് : സഹീർ മാഞ്ഞാലി ജനറൽ സെക്രട്ടറി : ഷിബു സെബാസ്റ്റ്യൻ ജോയിന്റ് സെക്രട്ടറി : തുഷാര ശിഹാബ് ഖജാൻ‌ജി : സുനിൽ ജോസ് സാംസ്കാരിക സെക്രട്ടറി : പ്രിയ റിയാസ് രക്ഷാധികാരി : ഉണ്ണി തെക്കേടത്ത്
↑ http://www.saudigazette.com.sa/index.cfm?method=home.regcon contentid=200804274717%5Bപ്രവർത്തിക്കാത്ത+കണ്ണി%5D ↑ http://www.arabnews.com/node/311112 ↑ http://www.arabnews.com/node/312005 ↑ http://www.arabnews.com/node/297187
ഫിലിപ്സ് ആന്റ് ദ മങ്കിപെൻ ഇംഗ്ലീഷ് വിലാസം https://ml.wikipedia.org/wiki/Philips_and_the_Monkey_Pen
റോജിൻ തോമസ് തിരക്കഥയെഴതിയ മലയാള ബാലചിത്രമാണ് ഫിലിപ്സ് ആന്റ് ദ മങ്കിപെൻ .
111 ദിവസം ഈ ചിത്രം തിയേറ്റുകളിൽ പ്രദർശിപ്പിച്ചു.
അഭിനേതാക്കൾ സനൂപ് സന്തോഷ് - റ്യൻ ഫിലിപ്പ് ആർ. എസ്. ജയസൂര്യ - റോയ് ഫിലിപ്പ് വിജയ് ബാബു - പപ്പേന്ദ്രൻ / പപ്പൻ സാർ രമ്യ നമ്പീശൻ - സമീറ റോയ് ഗൗരവ് മേനോൻ - ജഹാംഗീർ ആർ. ആന്റണി എൽറിൻ ഡിസിൽവ - ഇന്നസെന്റ് ബി. വർഗ്ഗീസ് ആകാശ് സന്തോഷ്  - രാമൻ / രാമ രാവണ രാജീവ് നന്ദനൻ മുകേഷ് - പ്രിൻസിപ്പാൾ ഇന്നസെന്റ് - ദൈവം ജോയ് മാത്യു - ക്യാപ്റ്റൻ റിച്ചാർഡ് ഫിലിപ്പ് നിധീഷ് ബോബൻ - ഡെസിമൽ ദിയ സെലൻ - ജുവാൻ പ്രദീപ് കോട്ടയം - പവിത്രൻ മാത്യു ജോയ് - രാഹുൽ ഓഗൻ - സൂപ്പർ ബ്രെയിൻ 7അപ് ശശി കലിംഗ - മൂർത്തി ഡീൻ റോളിൻസ് - റോബർട്ട് ബ്രിസ്റ്റോ സുധീർ കരമന - ഡെസിമലിന്റെ അച്ഛൻ കിരൺ അരവിന്ദാക്ഷൻ - ജുവാന്റെ അച്ഛൻ പുരസ്കാരങ്ങൾ മികച്ച ബാല ചിത്രത്തിനുള്ള കേരളസംസ്ഥാന ചലച്ചിത്രപുരസ്കാരം മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം - സനൂപ് സന്തോഷ് അവലംബം
ഫിലിപ്സ് കളക്ഷൻ
ഫിലിപ്സ് കളക്ഷൻ 1921 ൽ ഡൺകൺ ഫിലിപ്സു്,  മാർജോരി ആക്കർ ഫിലിപ്സു് എന്നിവർ ചേർന്ന് ഫിലിപ്സ് മെമ്മോറിയൽ ഗാലറിയായി സ്ഥാപിച്ചതും വാഷിങ്ടൺ ടി.സി.യുടെ അയൽപ്രദേശമായ ഡുപോണ്ട് സർക്കിളിൽ സ്ഥിതിചെയ്യുന്നതുമായ ഒരു ആർട്ട് മ്യൂസിയമാണ്.
ഒരു പ്രമുഖ ബാങ്കറും ജോൺസ് ആന്റ് ലോഗ്ലിൻ സ്റ്റീൽ കമ്പനി യുടെ സഹസ്ഥാപകനുമായിരുന്ന ജെയിംസ് എച്ച് എച്ച്. ലോഗ്ലിന്റെ പൗത്രനായിരുന്നു ഫിലിപ്സ്.
ശേഖരത്തിൽ പ്രതിനിധാനം ചെയ്യപ്പെടുന്ന കലാകാരന്മാരിൽ പിയറി-അഗെറ്റ് റെനോയ്ർ , ഗുസ്താവ് കോർബറ്റ് , എൽ ഗ്രെക്കോ , വിൻസന്റ് വാൻഗോഗ് , ഹെൻരി മാറ്റിസ് , ക്ലോഡ് മോനെറ്റ് , പാബ്ലോ പിക്കാസോ , ജോർജസ് ബ്രാക്ക്വേ , പിയറി ബോനാർഡ് , പോൾ ക്ലീ , ആർതർ ഡൗ , വിൻസ്ലോ ഹോമർ , ജെയിംസ് മക്നീൽ വിസ്ലർ , ജേക്കബ് ലോറൻസ് , അഗസ്റ്റസ് വിൻസെന്റ് ടാക്ക് , ജോർജിയ ഒ'കീഫ്ഫേ , കാരെൽ അപ്പെൽ , ജോവാൻ മിറോ , മാർക്ക് റോത്ത്കോ , ബെർണിസ് അബോട്ട് എന്നിവർ ഉൾപ്പെടുന്നു.
ഫിലിബെർട്ട് ഡെലോർമ ഇംഗ്ലീഷ് വിലാസം https://ml.wikipedia.org/wiki/Philibert_Delorme
ഫ്രഞ്ച് നവോത്ഥാന വാസ്തുശില്പിയാണു് ഫിലിബെർട്ട് ഡെലോർമ .
1510നും 1515നും ഇടയ്ക്ക് ഫ്രാൻസിലെ ലിയോൺസിൽ ജഹാൻ ഡെലോർമയുടെ പുത്രനായി ജനിച്ചു.
ഇദ്ദേഹത്തിന്റെ ആദ്യകാല ജീവിതത്തെക്കുറിച്ചു കൂടുതൽ വിവരങ്ങൾ ലഭ്യമല്ല.
പ്രവൃത്തിപഥം
1533 മുതൽ 36 വരെയുള്ള കാലഘട്ടത്തിൽ റോം സന്ദർശിച്ച ഫിലിബെർട്ട് അവിടെ താമസിച്ചുകൊണ്ടു് അവിടുത്തെ പുരാവസ്തുക്കളെ സംബന്ധിച്ച പഠനം നടത്തി.
1536ൽ ഫ്രാൻസിൽ തിരിച്ചെത്തിയശേഷം ബ്രിട്ടനിലെ ധനകാര്യമന്ത്രിക്കുവേണ്ടി ലിയോൺസിൽ അദ്ദേഹം ഒരു മന്ദിരം രൂപകല്പന ചെയ്തു നിർമ്മിച്ചു.
അതായിരുന്നു ദെലോർമയുടെ പ്രഥമ വാസ്തുശില്പം.
1540ൽ ബ്രിട്ടണി പ്രവിശ്യയിലെ പ്രധാന മന്ദിരങ്ങളുടെ സംരക്ഷണച്ചുമതല ഇദ്ദേഹത്തിനായിരുന്നു.
രാജകുടുംബാംഗങ്ങൾക്കും മറ്റു പ്രഭുക്കന്മാർക്കുമായി നിരവധി മന്ദിരങ്ങളും ഇദ്ദേഹം രൂപകല്പന ചെയ്തിട്ടുണ്ടു്.
ആനെറ്റിലെ രാജകൊട്ടാരം, സെന്റ് ഡെനിസിൽ സ്ഥിതിചെയ്യുന്ന ഫ്രാൻസിസ് ഒന്നാമന്റെ ശവക്കല്ലറ, നോത്ർദാമിലെ സൗധം തുടങ്ങിയവ ഇദ്ദേഹത്തിന്റെ വാസ്തുശില്പ വൈദഗ്ദ്ധ്യത്തിനു നിദർശനങ്ങളാണ്.
എന്നാൽ പില്ക്കാലത്ത് ഇവയിൽ പലതും നശിപ്പിക്കപ്പെട്ടു.
ചിത്രകാരന്മാർ രേഖപ്പെടുത്തിയ പ്രമാണങ്ങളിൽനിന്നു മാത്രമാണു് ഡെലോർമയെക്കുറിച്ച് പിന്നീടുള്ള തലമുറകൾക്കു മനസ്സിലാക്കാൻ കഴിയുന്നതു്.
1559ൽ ഹെൻ‍റി രണ്ടാമന്റെ മരണത്തോടെ രാജകുടുംബവുമായി ഉണ്ടായിരുന്ന ബന്ധം നഷ്ടമായ ഇദ്ദേഹം വാസ്തുശില്പങ്ങളെ സംബന്ധിക്കുന്ന ഗ്രന്ഥരചനയിൽ വ്യാപൃതനായി.
നാലു് ഗ്രന്ഥങ്ങൾ പ്രകാശനം ചെയ്യപ്പെട്ടിട്ടുണ്ട്.
ഫ്രാൻസിൽ ക്ലാസ്സിക്കൽ വാസ്തുവിദ്യാ ശൈലി പ്രചരിപ്പിക്കുന്നതിൽ വിജയം കൈവരിച്ച വ്യക്തികൂടിയാണു് ഡെലോർമ.
1570 ജനുവരി 8നു് പാരിസിൽ വച്ചു് ഇദ്ദേഹം അന്തരിച്ചു.
അവലംബം 1 2 3 4 5 Catholic Encyclopedia കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഫിലിബെർട്ട് ഡെലോർമ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഫിലിപ്പ് സിഡ്നി സർ ഫിലിപ്പ് സിഡ്നി
പ്രശസ്തനായ ഒരു ആംഗലേയ കവിയും, വിമർശകനും , സൈനികനുമായിരുന്നു സർ ഫിലിപ്പ് സിഡ്നി (ഏ.ഡി 1554-86).
ആർക്കേഡിയ, കവിതയുടെ സാധൂകരണം (The Defence of Poetry/An Apology for Poetry) എന്നിവയാണ് പ്രമുഖ കൃതികൾ.
ജീവിതകാലത്ത് ഒറ്റ കൃതി പോലും അദ്ദേഹത്തിന്റെതായിപ്രസിദ്ധീകരിക്കപ്പെട്ടില്ല.
കൈയ്യെഴുത്തുപ്രതികളായാണ് അദ്ദേഹത്തിന്റെ രചനകൾ പ്രചരിച്ചത്.
കവിതയുടെ സാധൂകരണം ഇംഗ്ലീഷ് സാഹിത്യത്തിലെ പ്രഥമഗണനീയമായ വിമർശനമായി കരുതപ്പെടുന്നു.
മഹാകവി സ്പെൻസർ അദ്ദേഹത്തിന്റെ ഷെപ്പേർഡ്സ് കലണ്ടർ എന്ന കാവ്യം സമർപ്പിച്ചിരിക്കുന്നത് ഫിലിപ്പ് സിഡ്നിയ്ക്കാണ് .
ഫിലിപ് സിഡ്നി കെന്റ് പ്രവിശ്യയിലെ പെൻഷഴ്സ്റ്റ് എന്ന സ്ഥലത്തു ജിനിച്ചത് .
സമ്പന്നതയുടെയും പ്രൗഡിയുടെയും നടുവിലാണ്‌ വളർന്നത്.
കുട്ടിക്കാലത്തുതന്നെ അസാധാരണ കഴിവുള്ളവനാണെന്നു തെളിയിച്ചു.
പന്ത്രണ്ടാമത്തെ വയസ്സിൽ തന്നെ ലാറ്റിൻ,ഫ്രഞ്ഞ് ഭാഷകളിൽ പ്രാവീണ്യം നേടിയ ഫിലിപ്പ് തന്റെ പിതാവിനോട് ഈ രണ്ട് ഭാഷകളിലും നന്ന്യി ആശയവിനിമയം നടത്തിയിരുന്നു.
1568-ൽ ഓക്സ്ഫഡിലെ ക്ര്യൈസ്റ്റ് ചർച്ച് കോളേജിൽ ചേർന്നുവെങ്കിലും 1571ൽ ബിരുദം നേടാതെ തന്നെ കോളേജ് വിടുകയും രാജ്ഞിയുടെ ഭരണകാര്യങ്ങളിൽ അംഗമാവുകയും ചെയ്തു.1573-ൽ ഫ്രാങ്ക്ഫർട്ടിൽ പ്രസിദ്ധ പണ്ഡിതൻ ഹ്യൂബർട്ട് ലാൻഗ് വൈറ്റിന്റെ ശിഷ്യനായി.
അദ്ദേഹത്തോടൊപ്പം വിയന്നയിലേക്ക് പോയി.
ഇറ്റലി,പോളണ്ട് എന്നിവടങ്ങളിൽ പര്യടനം നടത്തി ഒടുവിൽ 1575-ൽ ഇംഗ്ലണ്ടിലേക്ക് മടങ്ങി.1577-ൽ നയതന്ത്രകാര്യങ്ങൾക്കയി സിഡ്നിയെ എലിസബത്ത് രാജ്ഞി ജർമ്മനിയിലേക്കയച്ചു.
1578-ൽ പ്രസിദ്ധ കവി എഡ്മണ്ട് സ്പെൻസറുമായി സുഹൃത്ബന്ധം സ്ഥാപിച്ചു.
Dyre,Harvey,Spenser എന്നിവരൊടൊപ്പം ചേർന്ന് ഇംഗ്ലീഷ് കാവ്യരചനാരീതി ലാറ്റിൻ രീതിയെ അവലംബിച്ചു പരിഷ്കരിച്ചു.
സിഡ്നിയുടെ സാഹിത്യസപര്യ വിവിധ ശാഖകളിൽ വ്യാപിച്ചു കിടക്കുന്നു.
സോണറ്റുകൾ(sonnets) പാസ്റ്റൊരൽ റൊമാൻസ്(Pastrol Romance),വിമർശന കൃതികൾ എന്നിവയിൽ അദ്ദേഹം പ്രാഗ്ല്ഭ്യം തെളിയിച്ചു.
കൃതികൾ അദ്ദേഹത്തിന്റെ പ്രശസ്തമായ കൃതികൾ(Arcadia,Astrophel and Stella,Apology for Poetry) എന്നിവയാണ്‌.1577-ൽ തന്റെ സഹോദരി മേരിയെക്കാണാൻ അവളുടെ ഭർത്ഗ്രഹത്തിലെത്തിയപ്പോൾ അവളെ സന്തോഷിപ്പിക്കനായി എഴുതിയ Pastoral Romanance ആണ്‌ Arcadia.
കപ്പൽത്തകർച്ചയില്പ്പെട്ട ഒരു രാജകുമാരന്റെയും രാജകുമാരിയുടെയും പ്രണയ കഥയാണ്‌ ഇതിലെ പ്രമേയം.
പ്രണയിനിയെ സംബോധന ചെയ്തുകൊണ്ട് എഴുതിയ പ്രണയഗീതങ്ങളുടെ സമാഹാരമാണ്‌ Astrophel and Stella.
1577-ൽ സഹോദരി പെംബ്രോക് പ്രഭ്വി മേരിയെ സന്ദർശിച്ച ശേഷം അവിടെവച്ച് എഴുതിയതാവാംApology for Poetry എന്ന ഗ്രന്ഥവും എന്നാണ്‌ അനുമാനിക്കപ്പെടുന്നത് എങ്കിലും അത് പ്രസിദ്ധീകരിച്ചത് സിഡ്നിയുടെ മരണാന്തരം 1595-ലാണ്‌.
സാഹിത്യ ഇതര പ്രവർത്തനങ്ങൾ
1580-ൽ എലിസബത്ത് രാജ്ഞിയും ആൻജോവ് ഡ്യൂക്കുമായുള്ള വിവാഹം തീരുമാനിഛതിൽ തന്റെ അനിഷ്ടം പരസ്യമായി പ്രകടിപ്പിച്ചതിന്റെ പേരിൽ രാജ്ഞിയുടെ അപ്രീതിക്കു പാത്രമായി.
എങ്കിലും 1581-ൽ പാർലമെന്റെ അംഗമായി.1583-ൽ നൈറ്റ് പദവി സ്വീകരിച്ചു.
അതേ വർഷം രാജ്ഞിയുടെ സെക്രട്ടറി സർ ഫ്രാൻസിസ് വാൽസിങ്ങ് ഹാമിന്റെ മകൾ ഫ്രാൻസിസിനെ വിവാഹം കഴിച്ചു.1583-ൽ ഫ്രാൻസിലെ അബാസഡർ ആയി നിയമിക്കപ്പെട്ടു.
അതേ വർഷം അദ്ദേഹത്തിന്‌ ഒരു പുത്രി പിറന്നു.
സൈനികപര്യടനങ്ങളിൽ പങ്കെടെത്തു 1586-ൽ സുറ്റ്ഫെനിൽ(zutphen) വച്ച് മാരകമായി മുറിവേറ്റതിനെത്തുടർന്ന് മരണമടഞ്ഞു.1587 ഫെബ്രുവരി16ന്‌ സെന്റ് പോൾസ് കത്തീഡ്രലിൽ പൗഡമായ ശവസംസ്ക്കാരം നടത്തി.
സാഹിത്യ പ്രതിഫലനങ്ങൾ
1586 ഒക്റ്റോബർ 17-ന്‌ Zutphe  യുദ്ധത്തിൽ വച്ച് മാരകമയി മുറിവേറ്റിരുന്നില്ലങ്കിൽ കുറേക്കാലം കൂടി അദ്ദേഹം സാഹിത്യസപര്യയിൽ മുഴുകുമായിരുന്നു.
അക്കാലത്തെ Purita സദാചര മത നിയമനിഷ്ഠകൾ കർശനമായി പാലിക്കുന്ന വിഭാഗം വിശ്വാസികൾ) എഴ്ത്തുകാരനായിരുന്ന സ്റ്റീഫൻ ഗോസൺ(Stephen Goson) പ്രസിദ്ധീകരിച്ച(School of Abuse)എന്ന പുസ്തകത്തിൽ സ്വാതന്ത്ര്യവും കാല്പനികവുമായ സാഹിത്യരചനയെ നിശിതമായി വിമർശിച്ചിട്ടുണ്ട്.
കവിത സാഹിത്യത്തെ ആക്രമിക്കുന്ന പ്യൂരിറ്റൻ സമീപനത്തിന്‌ ഒരു മറുപടിയെന്നോണം സിഡ്നി രചിച്ച പുസ്തമാണ്‌(Apology for Poetry).
ഇതിൽ സാഹിത്യത്തിന്റെ എല്ലാ  ശാഖകളിലും ഉൾപ്പെടുന്ന രചനകൾക്ക് വ്യക്തമായ നിർവചനങ്ങൾ സിഡ്നി നല്കുന്നു.
ഫിലിപ്പ് സിഡ്നി സിഡ്നി തന്റെ ക്ലാസിക്കൽ സാഹിത്യപാണ്ഡിത്യം ഈ പുസ്തക രചനയ്ക്കുവേണ്ടി നല്ല രീതിയിൽ ഉപയോഗിച്ചു.
അവലംബം ↑ http://www.luminarium.org/renascence-editions/october.html#Tom%20Piper ↑ malayalamanorama,padipura english sahithyacharitram 13,b.k.sudha
ഫിലിസ് ഒമിഡോ ഇംഗ്ലീഷ് വിലാസം https://ml.wikipedia.org/wiki/Phyllis_Omido
കെനിയൻ പരിസ്ഥിതി പ്രവർത്തകയാണ് ഫിലിസ് ഒമിഡോ (ജനനം ഫിലിസ് ഇൻഡ്യാറ്റ്സി ഒമിഡോ സി. 1978), "ഈസ്റ്റ് ആഫ്രിക്കൻ എറിൻ ബ്രോക്കോവിച്ച്" എന്നും വിളിക്കപ്പെടുന്നു.
2015 ൽ ഗോൾഡ്മാൻ പരിസ്ഥിതി സമ്മാനം ലഭിച്ച 6 പേരിൽ ഒരാളായിരുന്നു അവർ.
മൊംബാസയ്ക്കടുത്തുള്ള ചേരിയായ ഓവിനോ ഉഹുറുവിന്റെ മധ്യത്തിൽ സ്ഥിതിചെയ്യുന്ന ഒരു ലെഡ് സ്മെൽറ്റിംഗ് പ്ലാന്റിനെതിരെ പ്രതിഷേധം സംഘടിപ്പിച്ചതിൽ അവർ പ്രശസ്തയാണ്.
പരിസ്ഥിതിയിൽ ഈയത്തിന്റെ അളവ് വർദ്ധിപ്പിച്ച് നിവാസികളെ പ്രത്യേകിച്ചും കുട്ടികളെ കൊല്ലുകയും മറ്റുള്ളവരെ ദ്രോഹിക്കുകയും ചെയ്തുകൊണ്ട് പ്ലാന്റ് ലെഡ് വിഷബാധയ്ക്ക് കാരണമായി.
ഒടുവിൽ പ്ലാന്റ് അടച്ചു.
അവർ സെന്റർ ഫോർ ജസ്റ്റിസ്, ഗവേണൻസ് ആന്റ് എൻവയോൺമെന്റൽ ആക്ഷൻ (സിജെജിഇഎ) സ്ഥാപകയാണ്.
വിഹിഗ കൗണ്ടിയിലെ കിഡിനി ഗ്രാമത്തിൽ മാർഗരറ്റ് ഒമിഡോയുടെയും ആൽഫ്രഡ് ഒമിഡോയുടെയും മകളായി ഫിലിസ് ഒമിഡോ ജനിച്ചു.
അവർക്ക് രണ്ട് സഹോദരന്മാരും ഒരു സഹോദരിയുമുണ്ട്.
അവരുടെ മൂത്ത സഹോദരൻ ജോർജ്ജ് മുകുട്ടു.
ഒമിഡോയുടെ സഹോദരിക്ക് സൂസൻ മോന്യാനി കസുകി എന്നാണ് പേര്.
അവരുടെ ഇളയ സഹോദരൻ സിലാസ് എനാനാണ്.
ഒമിഡോ ഒരിക്കലും വിവാഹം കഴിച്ചിട്ടില്ല.
അവർക്ക് കിംഗ്ഡാവിഡ് ജെറമിയ ഇൻഡ്യാറ്റ്സി എന്ന ഒരു കുട്ടിയുണ്ട്.
നെയ്‌റോബി സർവകലാശാലയിൽ ബിസിനസ് അഡ്മിനിസ്ട്രേഷൻ പഠിച്ച അവർ കെനിയയിലെ വ്യവസായങ്ങളിൽ 15 വർഷത്തിലേറെ ജോലി ചെയ്തു.
ആക്ടിവിസം സ്മെൽറ്റിംഗ് പ്ലാന്റിനെതിരായ സംഘടന
ഓവിനോ ഉഹുറുവിൽ 2009 ൽ പ്ലാന്റ് പ്രവർത്തനം ആരംഭിച്ചു.
ഈ പ്ലാന്റ്  പഴയ കാർ ബാറ്ററികളിൽ നിന്നുള്ള ലെഡ് വീണ്ടെടുക്കുന്നതായിരുന്നു.
ഈ പ്രക്രിയയുടെ ഫലമായി പുറപ്പെടുന്ന ലെഡ് പുകകൾ പരിസ്ഥിതിയിലേക്ക് എത്തി.
കൂടാതെ, ആസിഡ് മലിനജലം സംസ്‌കരിക്കാതെ താമസക്കാർ കുളിക്കാൻ ഉപയോഗിക്കുന്ന അരുവികളിലേക്ക് പുറന്തള്ളപ്പെട്ടു.
അവിടെ ഒരു കമ്മ്യൂണിറ്റി ലൈസൻ‌സ് ഓഫീസറായി ജോലിചെയ്യുമ്പോൾ ഒമിഡോ ഒരു പാരിസ്ഥിതിക ആഘാതം വിലയിരുത്തൽ (EIA) നടത്തി.
പ്ലാന്റ് പരിസ്ഥിതിയിലേക്ക് ലെഡ് പുറന്തള്ളുന്നുവെന്ന് കണ്ടെത്തലുകൾ വ്യക്തമാക്കുന്നു.
കമ്മ്യൂണിറ്റി റിലേഷൻസ് ഓഫീസർ എന്ന നിലയിൽ സ്മെൽറ്റർ അടച്ച് മറ്റെവിടെയെങ്കിലും വീണ്ടും തുറക്കണമെന്ന് അവർ ശുപാർശ ചെയ്തു.
അവരുടെ മേലുദ്യോഗസ്ഥർ വിയോജിക്കുകയും അവരെ പുനർനിർദ്ദേശിക്കുകയും ചെയ്തു.
EIA പൂർത്തിയാക്കാൻ മറ്റൊരു കൺസൾട്ടന്റിനെ കൊണ്ടുവന്നു.
സ്മെൽട്ടറിൽ ജോലി ചെയ്യാൻ തുടങ്ങിയയുടനെ ഒമിഡോയുടെ കുഞ്ഞിന് അസുഖം വന്നു.
അവർ അവനെ ആശുപത്രിയിൽ എത്തിച്ചു.
ടൈഫോയ്ഡ് അല്ലെങ്കിൽ മലേറിയയാണെന്ന് അവർ ആദ്യം കരുതിയിരുന്നുവെങ്കിലും അത് ലെഡ് വിഷമാണെന്ന് കണ്ടെത്തി.
അത് സ്മെൽട്ടറിൽ നിന്നായിരിക്കണം എന്ന് അവർ നിഗമനം ചെയ്തു.
ക്രമരഹിതമായ മൂന്ന് കുട്ടികളെ തിരഞ്ഞെടുത്ത് അവർക്ക് രക്തപരിശോധന നടത്തി.
യുഎസ് സെന്റർ ഫോർ ഡിസീസ് കൺട്രോൾ ആൻഡ് പ്രിവൻഷൻ നിശ്ചയിച്ചിരിക്കുന്ന മാനദണ്ഡങ്ങൾക്കനുസൃതമായി ഓരോന്നിനും സുരക്ഷിതമായ നിലവാരത്തിന് മുകളിലുള്ള ലെഡിന്റെ അളവ് ഉണ്ടായിരുന്നു.
തുടർന്ന് ജോലി ഉപേക്ഷിച്ച് പ്ലാന്റ് അടയ്ക്കാനുള്ള പ്രചരണം ആരംഭിച്ചു.
2012 ൽ, ഒമിഡോയെയും മകനെയും വീടിനു വെളിയിൽ ആയുധധാരികൾ ആക്രമിച്ചുവെങ്കിലും രക്ഷപ്പെട്ടു.
പ്ലാന്റ് അടച്ചുപൂട്ടാൻ കമ്പനി നേതാക്കളിൽ നിന്നും സർക്കാർ ഉദ്യോഗസ്ഥരിൽ നിന്നും ഫലങ്ങളൊന്നും ലഭിക്കാത്തതിനാൽ അവർ ഒരു പ്രകടനം സംഘടിപ്പിച്ചു.
വിഷ മാലിന്യങ്ങൾക്കെതിരെ കൂടിയാലോചന ചെയ്യുന്നതിനിടെ സിജെജി‌എയിലെ മറ്റ് 16 അംഗങ്ങൾക്കൊപ്പം അവർ അറസ്റ്റ് ചെയ്യപ്പെട്ടു.
സിജെജിഇഎ ഓഫീസുകൾ റെയ്ഡ് ചെയ്യുകയും രേഖകളും കമ്പ്യൂട്ടറുകളും പോലീസ് കണ്ടുകെട്ടുകയും ചെയ്തു.
ഒരു രാത്രി ജയിലിൽ കഴിഞ്ഞ ശേഷം "അക്രമത്തിന് പ്രേരിപ്പിക്കുക", അനധികൃതമായി ഒത്തുചേരൽ എന്നീ കുറ്റങ്ങൾ അവർക്കെതിരെ ചുമത്തി.
നീണ്ട കോടതി പോരാട്ടത്തിന് ശേഷം 210-ാം വകുപ്പ് പ്രകാരം ഒരു ജഡ്ജി കേസ് തള്ളി.
മജിസ്‌ട്രേറ്റ് അവർ നിയമപ്രകാരം പ്രവർത്തിച്ചതായി വ്യക്തമാക്കി.
തുടർന്ന് ഹ്യൂമൻ റൈറ്റ്സ് വാച്ചിൽ നിന്നും മറ്റ് ഗ്രൂപ്പുകളിൽ നിന്നും സഹായം നേടാൻ തുടങ്ങി.
വിഷ മാലിന്യങ്ങളെക്കുറിച്ച് അവർ ഐക്യരാഷ്ട്രസഭയുടെ പ്രത്യേക റിപ്പോർട്ടറുമായി കൂടിക്കാഴ്ച നടത്തി.
ക്ലെയിമുകൾ വിലയിരുത്താൻ പ്ലാന്റിലേക്ക് വരാൻ ഇത് കെനിയൻ സെനറ്റിനെ പ്രേരിപ്പിച്ചു.
ഒടുവിൽ പ്ലാന്റ് 2014 ജനുവരിയിൽ അടച്ചു.
സെന്റർ ഫോർ ജസ്റ്റിസ്, ഗവേണൻസ് ആന്റ് എൻവയോൺമെന്റൽ ആക്ഷൻ
2009 ൽ ഒമിഡോ ദി സെന്റർ ഫോർ ജസ്റ്റിസ്, ഗവേണൻസ് ആൻഡ് എൻവയോൺമെന്റൽ ആക്ഷൻ (സിജെജിഇഎ) സ്ഥാപിച്ചു.
കിളിഫി കൗണ്ടിയിൽ രജിസ്റ്റർ ചെയ്തതും മൊംബാസ ആസ്ഥാനമാക്കി പ്രവർത്തിക്കുന്നതുമായ ഈ സ്ഥാപനം കെനിയയിലെ വ്യാവസായിക മേഖലകൾക്കടുത്തുള്ള വാസസ്ഥലങ്ങൾ അഭിമുഖീകരിക്കുന്ന പാരിസ്ഥിതിക പ്രശ്‌നങ്ങൾ പരിഹരിക്കുന്നതിനാണ് സ്ഥാപിതമായത്.
അങ്ങനെ ചെയ്യുന്നതിലൂടെ, ഭരണം, നയപരമായ മാറ്റം, മനുഷ്യാവകാശം തുടങ്ങിയ മറ്റ് പ്രശ്നങ്ങളെ അഭിസംബോധന ചെയ്യുന്നതിലും സിജെജിഇഎ പങ്കാളിയായി.
കാലാവസ്ഥാ വ്യതിയാനവും പരിസ്ഥിതി ഭരണം, ആക്ടിവിസവും മനുഷ്യാവകാശവും, നിയമ സഹായം, വിദ്യാഭ്യാസം എന്നിവയാണ് സംഘടന നൽകുന്ന പ്രോഗ്രാമുകൾ.
CJGEA, ഹ്യൂമൻ റൈറ്റ്‌സ് വാച്ചുമായി സഹകരിച്ച്, വിഷ പദാർത്ഥങ്ങളാൽ കമ്മ്യൂണിറ്റികളെ വിഷലിപ്തമാക്കുന്നതിനെക്കുറിച്ചുള്ള ഒരു സിനിമ നിർമ്മിച്ചു.
ഇത് മരണത്തിലും ആരോഗ്യ പ്രശ്‌നങ്ങളിലും, കുറ്റവാളികൾ ചെയ്യുന്ന പരിസ്ഥിതിയോടും നിയമവാഴ്ചയോടും ഉള്ള ശിക്ഷാവിധി, അവഗണന എന്നിവയിൽ ശ്രദ്ധ കേന്ദ്രീകരിക്കുന്നു.
2014 ജൂൺ 24-ന് നെയ്‌റോബിയിൽ നടന്ന പരിസ്ഥിതിയെക്കുറിച്ചുള്ള ആദ്യ യുഎൻ അസംബ്ലിയോട് അനുബന്ധിച്ചാണ് ചിത്രം സമാരംഭിച്ചത്.
സമീപകാല പ്രവർത്തനം
2013 ഫെബ്രുവരിയിൽ, CJGEA യെ പ്രതിനിധീകരിച്ച്, ഒമിഡോ ഐക്യരാഷ്ട്ര പരിസ്ഥിതി പ്രോഗ്രാം സ്പോൺസർ ചെയ്യുന്ന മനുഷ്യാവകാശങ്ങളെയും പരിസ്ഥിതിയെയും കുറിച്ചുള്ള യുണൈറ്റഡ് നേഷൻസ് എൻവയോൺമെന്റ് പ്രോഗ്രാം കൺസൾട്ടേഷൻ ഫോറത്തിൽ പങ്കെടുത്തു.
2013-ൽ അയർലണ്ടിലെ ഡബ്ലിനിൽ കെനിയയുടെ എച്ച്ആർഡി അറ്റ് റിസ്കിൽ ഒമിഡോ പ്രതിനിധീകരിച്ചു.
2014-ൽ അവർ സ്വിറ്റ്‌സർലൻഡിലെ ജനീവയിൽ പരിസ്ഥിതി മനുഷ്യാവകാശ സംരക്ഷകർക്കായുള്ള യൂണിവേഴ്‌സൽ റൈറ്റ്‌സ് ഗ്രൂപ്പ് കൺസൾട്ടേറ്റീവ് ഫോറത്തിൽ പങ്കെടുക്കാൻ പോയി.
2014 സെപ്തംബർ 5 മുതൽ 7 വരെ, കണക്റ്റിക്കട്ടിലെ ന്യൂ ഹാവനിലുള്ള യേൽ യൂണിവേഴ്‌സിറ്റിയിൽ നടന്ന 3-മത് യുണൈറ്റഡ് നേഷൻസ് ഇൻസ്റ്റിറ്റ്യൂട്ട് ഫോർ ട്രെയിനിംഗ് ആൻഡ് റിസർച്ച്-യേൽ കോൺഫറൻസിൽ എൻവയോൺമെന്റൽ ഗവേണൻസ് ആൻഡ് ഡെമോക്രസിയിൽ പങ്കെടുത്തു.
2014 സെപ്തംബർ 23-ന്, ഫിന്നിഷ് അന്താരാഷ്ട്ര മനുഷ്യാവകാശ സെമിനാറായ KIOS-ൽ അവർ പങ്കെടുത്തിരുന്നു.
അവർ ഗവൺമെന്റിൽ ലോബി ചെയ്യുന്നത് തുടരുന്നു.
2014-ൽ, ദരിദ്രരും നഗരങ്ങളുമായ സെറ്റിൽമെന്റുകളിലെ മൂന്ന് വിഷ മാലിന്യ സംസ്കരണശാലകൾ മൊംബാസയുടെ മറ്റ് ഭാഗങ്ങളിലേക്ക് മാറ്റി സ്ഥാപിച്ചു.
2021-ൽ, ലോകത്തെ ഏറ്റവും സ്വാധീനമുള്ള 100 ആളുകളുടെ ടൈം വാർഷിക പട്ടികയായ ടൈം 100-ൽ അവളെ ഉൾപ്പെടുത്തി.
2015-ലെ ഗോൾഡ്മാൻ എൻവയോൺമെന്റൽ പ്രൈസ് ലഭിച്ച ആറ് പേരിൽ ഒരാളാണ് ഒമിഡോ.
പരിസ്ഥിതിക്ക് വേണ്ടിയുള്ള താഴേത്തട്ടിലുള്ള പ്രവർത്തകർക്കുള്ള ലോകത്തിലെ ഏറ്റവും വലിയ പുരസ്‌കാരമാണിത്.
US$175,000 അല്ലെങ്കിൽ 5.7 ദശലക്ഷം കെനിയ ഷില്ലിംഗ്സ് സമ്മാനത്തുകയ്‌ക്കൊപ്പം അവർക്ക് ഒരു ട്രോഫി ലഭിച്ചു.
2020 നവംബർ 23-ന് പ്രഖ്യാപിച്ച ബിബിസിയുടെ 100 സ്ത്രീകളുടെ പട്ടികയിൽ ഒമിഡോ ഉണ്ടായിരുന്നു.
അവരുടെ ആക്ടിവിസം വർഷങ്ങളിൽ അവർ നേടിയ മറ്റ് അംഗീകാരങ്ങൾ ഇവയാണ്: Year Award 2018 Mombasa County Environment Champion 2018 Italian Bar Association Woman of courage and Honorary member of the Bar 2020 Ethecon Blue Planet Award.
അവലംബം പുറംകണ്ണികൾ Centre for Justice, Governance and Environmental Action (CJGEA)
ഫിലിപ്പ് സ്റ്റീവൻ കോർബെറ്റ് ഇംഗ്ലീഷ് വിലാസം https://ml.wikipedia.org/wiki/Philip_S.
_Corbet
ഫിലിപ്പ് സ്റ്റീവൻ കോർബെറ്റ് - Philip Steven Corbet FRSE (21 മെയ്  1929 – 13 ഫെബ്രുവരി  2008) ഒരു ഇംഗ്ലീഷ് പ്രാണിപഠനശാസ്ത്രജ്ഞനും ജലപ്രാണികളിലും തുമ്പികളിലും വിദഗ്ദ്ധനുമായിരുന്നു.
അദ്ദേഹം തനിച്ചും കൂട്ടായും ധാരാളം പുസ്തകങ്ങൾ എഴുതിയിട്ടുണ്ട്.
കീടനാശിനികൾക്കുപകരം ജൈവകീടനിയന്ത്രണം കൃഷികൾക്ക് ഉപയോഗിക്കുന്നതിനെക്കുറിച്ചും അദ്ദേഹം പഠനങ്ങൾ നടത്തി.
കോലാലമ്പൂരിലാണ് അദ്ദേഹം ജനിച്ചത്.
ന്യൂസീലൻഡിലെ Nelson College -ൽ വിദ്യ അഭ്യസിച്ചു.
1953-ൽ കേംബ്രിഡ്ജ് സർവകലാശാലയിലെ തന്റെ പഠനം പൂർത്തിയാക്കുന്നതിനു മുൻപേ അദ്ദേഹം University of Reading -ൽ ജന്തുശാസ്ത്രം പഠിക്കാൻ ചേർന്നു.
1954-1962 കാലയളവിൽ അദ്ദേഹം യുഗാണ്ടയിലെ East African High Commission-ൽ ജന്തുശാസ്ത്രജ്ഞനായി നിയമിതനായി.
അവിടെ ആദ്യം East African Freshwater Fisheries Research Organization-ഉം തുടർന്ന്  1957-ൽ ,East African Virus Research Institute-ഉം അദ്ദേഹം ജോലി ചെയ്തു.
തുടർന്ന് കാനഡയിലെ Entomology Research Institute, Ottawa-ഉം Canada Department of Agriculture Research Institute, Belleville, Ontario-ഉം ജോലി ചെയ്തു.
നാല് വർഷത്തിനുശേഷം University of Waterloo -ൽ പ്രൊഫസർ ആയി നിയമിതനായി.
1974-ൽ ന്യൂസീലൻഡിൽ മടങ്ങിയെത്തി University of Canterbury , Lincoln Agricultural College എന്നിവ ഒരുമിച്ചു നടത്തുന്ന Joint Centre for Environmental Science-ന്റെ തലവനായി ചുമതലയേറ്റു.
1978-ൽ അദ്ദേഹം University of Canterbury ജന്തുശാസ്ത്ര വിഭാഗം തലവനും രണ്ടു വർഷത്തിനുശേഷം University of Dundee ജന്തുശാസ്ത്ര പ്രൊഫസറും ആയി.
,1990-ൽ വിരമിക്കുന്നതുവരെ അവിടെ തുടർന്നു.
വിരമിച്ചതിനുശേഷവും University of Edinburgh -ൽ അദ്ദേഹം തന്റെ ഗവേഷണങ്ങൾ തുടരുകയും 1996-ൽ ഹോണററി പ്രൊഫസർ ആയി നിയമിക്കപ്പെടുകയും ചെയ്തു.
ആ വർഷം തന്നെ വിരമിച്ച അദ്ദേഹം തന്റെ എഴുത്തു തുടരുകയും Cornwall Wildlife Trust-ൽ സേവനം ചെയ്യുകയും ചെയ്തു.
2008-ൽ ഹൃദയാഘാതത്തെത്തുടർന്ന് അദ്ദേഹം മരണമടഞ്ഞു.
അദ്ദേഹത്തിന്റെ ജൈവകീടനിയന്ത്രണ മാർഗ്ഗങ്ങൾ മൊൺട്രിയാൽ Expo 67 -ൽ ശ്രദ്ധിക്കപ്പെട്ടു.
അദ്ദേഹത്തിന്റെ Dragonflies: behaviour and ecology of Odonata (1999), A Biology of Dragonflies (1962) എന്നീ പുസ്തകങ്ങൾ വളരെ പ്രശസ്തമാണ് .
അവലംബം പുറം കണ്ണികൾ Agrion: Newsletter of the Worldwide Dragonfly Association Special edition in memory of Philip Steven Corbet May, 2008.
ഫിലിപ്പ് ഹ്യൂസ് ഇംഗ്ലീഷ് വിലാസം https://ml.wikipedia.org/wiki/Phillip_Hughes
ഫിലിപ്പ്  ജോയൽ ഹ്യൂസ് (30 November 1988 – 27 November 2014) , ആസ്ത്രേലിയയക്ക് വേണ്ടി ടെസ്റ്റ്‌ മത്സരങ്ങളും ഏകദിന മത്സരങ്ങളും കളിച്ച ഇടത് കയ്യൻ ഓപ്പണിംഗ് ബാറ്റ്സ്മാൻ ആയിരുന്നു.
2009 ൽ ദക്ഷിണാഫ്രിക്കയ്‌ക്കെതിരെ ആയിരുന്നു ഹ്യൂസിന്റെ ടെസ്റ്റ് അരങ്ങേറ്റം.
ഒരു ടെസ്റ്റിൽ രണ്ട് ഇന്നിങ്‌സുകളിലും സെഞ്ച്വറി നേടുന്ന പ്രായംകുറഞ്ഞ ബാറ്റ്‌സ്മാനാണ്.
തന്റെ രണ്ടാമത്തെ ടെസ്റ്റിലാണ് ഈ അപൂർവനേട്ടം കൈവരിച്ചത്.
ഓസ്‌ട്രേലിയയ്ക്കുവേണ്ടി ഹ്യൂസ് 26 ടെസ്റ്റുകളും 25 ഏകദിന മത്സരങ്ങളും കളിച്ചിട്ടുണ്ട്.
ഏകദിന ടീമിലെ അംഗമായിരുന്നു.
2014 നവംബർ 25, നു സിഡ്‌നി ക്രിക്കറ്റ് ഗ്രൗണ്ടിൽ നടന്ന ഷെഫീൽഡ് ഷീൽഡ് മത്സരത്തിനിടെ   ഷോൺ അബോട്ടിന്റെ ബൌൺസർ ഹുക്ക് ചെയ്യുന്നതിനിടെ  കഴുത്തിൽ പന്ത് കൊണ്ട് ഗുരുതരമായ പരിക്കേറ്റ് ചികിത്സയിലായിരുന്നു  ഹ്യൂസ്.
പരിക്കേറ്റ  ഉടൻതന്നെ ഹെലിക്കോപ്റ്ററിൽ ആസ്പത്രിയിലെത്തിച്ച അദ്ദേഹത്തെ അടിയന്തര ശസ്ത്രക്രിയക്ക് വിധേയനാക്കിയെങ്കിലും ജീവൻ രക്ഷിക്കാൻ കഴിഞ്ഞില്ല.
2014 നവംബർ 27 നു സിഡ്‌നി യിലെ സെന്റ്‌ വിൻസൻറ് ആശുപത്രിയിൽ വച്ച് അദ്ദേഹം മരണത്തിനു  കീഴടങ്ങി.
കഴുത്തിൽ പന്ത് കൊണ്ടത് മൂലം തലച്ചോറിലേക്ക് ഉള്ള ധമനി തകരുകയും തലച്ചോറിൽ മാരകമായ രക്തസ്രാവം ഉണ്ടായി അത് മരണത്തിനു കാരണം ആവുകയും ചെയ്തു എന്ന്  ടീം ഡോക്ടർ പീറ്റർ ബ്രാക്നർ അറിയിക്കുകയായിരുന്നു.
ഫിലിപ്സ് ഇംഗ്ലീഷ് വിലാസം https://ml.wikipedia.org/wiki/Philips The very first Philips factory in Eindhoven, now a public museum
ലോകത്തിലെ ഏറ്റവും വലിയ ഇലക്ട്രോണിക് കമ്പനികളിലൊന്നായ ആംസ്റ്റർഡാം ആസ്ഥാനമായി പ്രവർത്തിക്കുന്ന ഒരു ഡച്ച് മൾട്ടി നാഷണൽ കോം‌പ്ലോമറേറ്റ് കോർപ്പറേഷനാണ് കൊനിങ്ക്ലിജ്കെ ഫിലിപ്സ് എൻ‌വി (അക്ഷരാർത്ഥത്തിൽ റോയൽ ഫിലിപ്സ് എന്നും ചുരുക്കത്തിൽ ഫിലിപ്സ് എന്നും വിളിക്കുന്നു).
നിലവിൽ ആരോഗ്യ സംരക്ഷണ, ലൈറ്റിംഗ് മേഖലകളിൽ ശ്രദ്ധ കേന്ദ്രീകരിച്ചിരിക്കുന്നു.
ജെറാർഡ് ഫിലിപ്സും പിതാവ് ഫ്രെഡറിക്കും ചേർന്ന് 1891-ൽ ഐൻ‌ഹോവനിൽ കമ്പനി സ്ഥാപിച്ചു.
ഫിലിപ്സിന്റെ ആദ്യത്തെ ഉൽപ്പന്നങ്ങൾ ലൈറ്റ് ബൾബുകളാണ്.
ഒരുകാലത്ത് ലോകത്തിലെ ഏറ്റവും വലിയ ഇലക്ട്രോണിക് കമ്പനികളിലൊന്നായ ഇത് നിലവിൽ 100 രാജ്യങ്ങളിലായി 74,000 ആളുകൾ ജോലി ചെയ്യുന്നു.
1998 ൽ കമ്പനി രാജകീയ ഓണററി പദവി നേടി, 2013 ൽ "ഇലക്ട്രോണിക്സ്" അതിന്റെ പേരിൽ നിന്ന് ഒഴിവാക്കി.
ഫിലിപ്സ് രണ്ട് പ്രധാന ഡിവിഷനുകളായി ക്രമീകരിച്ചിരിക്കുന്നു: ഫിലിപ്സ് ഉപഭോക്താക്കളുടെ ആരോഗ്യം, ക്ഷേമം (മുമ്പ് ഫിലിപ്സ് കൺസ്യൂമർ ഇലക്ട്രോണിക്സ്, ഫിലിപ്സ് ഗാർഹിക ഉപകരണങ്ങൾ, വ്യക്തിഗത പരിചരണം), ഫിലിപ്സ് പ്രൊഫഷണൽ ഹെൽത്ത് കെയർ (മുമ്പ് ഫിലിപ്സ് മെഡിക്കൽ സിസ്റ്റംസ്).
സിഗ്നിഫൈ എൻ‌വി (മുമ്പ് 2018 ന് മുമ്പ് ഫിലിപ്സ് ലൈറ്റിംഗ്) എന്ന പ്രത്യേക കമ്പനിയായി ലൈറ്റിംഗ് ഡിവിഷൻ ആരംഭിച്ചു.
കമ്പനി 1939 ൽ ഫിലിഷേവ് ബ്രാൻഡിന് കീഴിൽ ഇലക്ട്രിക് ഷേവറുകൾ നിർമ്മിക്കാൻ തുടങ്ങി, യുദ്ധാനന്തര അവർ കോംപാക്റ്റ് കാസറ്റ് ഫോർമാറ്റ് വികസിപ്പിക്കുകയും സോണിയുമായി കോംപാക്റ്റ് ഡിസ്ക് ഫോർമാറ്റും മറ്റ് നിരവധി സാങ്കേതികവിദ്യകളും വികസിപ്പിക്കുകയും ചെയ്തു.
2012 ലെ കണക്കനുസരിച്ച്, ലോകത്തിലെ ഏറ്റവും വലിയ ലൈറ്റിംഗ് നിർമ്മാതാവാണ് ഫിലിപ്സ്.
യൂറോനെക്സ്റ്റ് ആംസ്റ്റർഡാം സ്റ്റോക്ക് എക്സ്ചേഞ്ചിൽ ഫിലിപ്സിന് ഒരു പ്രാഥമിക ലിസ്റ്റിംഗ് ഉണ്ട്, ഇത് യൂറോ സ്റ്റോക്ക്സ് 50 സ്റ്റോക്ക് മാർക്കറ്റ് സൂചികയുടെ ഒരു ഘടകമാണ് ഇതിന് ന്യൂയോർക്ക് സ്റ്റോക്ക് എക്സ്ചേഞ്ചിൽ ഒരു ദ്വിതീയ ലിസ്റ്റിംഗ് ഉണ്ട്.
ഏറ്റെടുക്കലുകളിൽ സിഗ്നെറ്റിക്സ്, മാഗ്നവോക്സ് എന്നിവ ഉൾപ്പെടുന്നു.
1913 മുതൽ പി‌എസ്‌വി ഐൻ‌ഹോവൻ എന്ന പേരിൽ ഒരു സ്പോർട്സ് ക്ലബ്ബും അവർക്ക് ഉണ്ട്.
ചരിത്രം Gerard Philips 1928 ഡിസംബർ 14-ന് പുറത്തിറക്കിയ ഫിലിപ്സ് ഗ്ലോയിലാംപെൻ ഫാബ്രിക്കന്റെ ഷെയർ
ജെറാർഡ് ഫിലിപ്സും പിതാവ് ഫ്രെഡറിക് ഫിലിപ്സും ചേർന്നാണ് 1891 ൽ ഫിലിപ്സ് കമ്പനി സ്ഥാപിച്ചത്.
സാൾട്ട്ബോമെൽ ആസ്ഥാനമായുള്ള ഫ്രെഡറിക് എന്ന ബാങ്കർ ഐൻ‌ഹോവനിൽ ഒരു ശൂന്യമായ ഫാക്ടറി കെട്ടിടം വാങ്ങുന്നതിനും സജ്ജീകരിക്കുന്നതിനും ധനസഹായം നൽകി, അവിടെ കമ്പനി 1892 ൽ കാർബൺ-ഫിലമെന്റ് വിളക്കുകളും മറ്റ് ഇലക്ട്രോ-സാങ്കേതിക ഉൽ‌പന്നങ്ങളും ഉത്പാദിപ്പിക്കാൻ തുടങ്ങി.
ഒരു മ്യൂസിയമായി.
1895-ൽ, ആദ്യത്തെ കുറച്ച് വർഷങ്ങൾക്ക് ശേഷം പാപ്പരത്തിലേക്ക് എത്തിയ ഫിലിപ്സിനെ നയിക്കാൻ, ജെറാർഡിന്റെ ഇളയ സഹോദരനായ ആന്റണിനെ പതിനാറു വയസ്സുള്ളപ്പോൾ കൊണ്ടുവന്നു.
എഞ്ചിനീയറിംഗിൽ ബിരുദം നേടിയിട്ടുണ്ടെങ്കിലും ആന്റൺ സെയിൽസ് പ്രതിനിധിയായി ജോലി ആരംഭിച്ചു; എന്നിരുന്നാലും, താമസിയാതെ അദ്ദേഹം നിരവധി പ്രധാനപ്പെട്ട ബിസിനസ്സ് ആശയങ്ങൾ സംഭാവന ചെയ്യാൻ തുടങ്ങി.